4
Gumazim dɨmagarimɨn gavgavim iniasa God ko mɨgei
Devit onger akar kam osiri.
Gumazir onger akar kabar faragha zuim, gumazibav geima, me gitabav sosi.
1 +O God, nan Akurvazir Gumazim, nɨ nan akuragha nan apaniba abɨra,
ezɨ kɨ nɨn dei, nɨ nan akuragh.
Fomɨra osɨmtɨzir bar ekiam nan itima, nan navim bar na baseme,
ezɨ nɨ nan akurazɨ osɨmtɨzim datɨrɨghɨn gɨfa.
Nɨ datɨrɨghɨn nan apangkuvigh nan dɨmdiam barakigh.
2 O gumaziba, dughiabar manmaghɨn, ia akar aghumsɨziba na gasɨ nan ziam gasɨghasɨvɨra ikiam?
Egh dughiabar manmaghɨn, ia nguazir kamɨn bizir kɨnibagh ifueghvɨra ikiam?
Ia dughiabar manmaghɨn arazir ifavarim gifueghɨvɨra ikiam?
(Ighiam gamua an suiam
atugha avughsegha ua
ighiam gami.)
3 +Ia akar kam bar deragh a gɨfogh.
Gumazamizir Ikiavɨra Itir Godɨn apengan itiba, God ua baghavɨra me ginaba.
Ezɨ kɨ an diazɨ, a nan azangsɨzim barasi.
4 +Ia atar uari bagh gan, egh arazir kuratam damuan markɨ.
Ia uan mɨsiabagh ireghɨv ikɨ,
mɨgɨrɨgɨar kam gɨnɨghnɨgh uan akabar kumigh.
(Ighiam gamua an suiam
atugha avughsegha ua
ighiam gami.)
5 +Ia nɨghnɨzir gavgavim Ikiavɨra Itir Godɨn ikɨva,
ofan a ifongezibar amu.
6 +Gumazamizir avɨriba bizir aghuibar gan, bar akueghasa ifonge.
O Ikiavɨra Itir God, nɨn guamɨn angazangarim e gisirazɨ moghɨn,
nɨ bar e gifuegh en boroghɨra ikɨ, egh en apangkuvigh en akurvagh.
7 +Wit ko wainɨn ovɨziba azenibar aghua bar puvɨra bema, gumaziba da bagha bar akonge.
Ezɨ nɨ na gamizɨ kɨ nɨ bagha bar akongezir arazim, nan navir averiam bar a gizɨvagha,
wit ko wain gifongezir arazim guizbangɨra bar a gafira.
8 +Kɨ mɨsiamɨn ghua atiatir puvatɨghava akui.
Ikiavɨra Itir God, nɨrara deragha na akumakua nan garima,
kɨ deraghvɨra ikia atiatir puvatɨ.
+ 4:1 Onger Akaba 17:6; 18:6; 18:18-19 + 4:3 Onger Akaba 6:8-9; 50:5; 135:4 + 4:4 Onger Akaba 77:6; 119:11; Efesus 4:26 + 4:5 Godɨn Araziba 33:19; Onger Akaba 51:19; 62:8 + 4:6 Dɨboboniba 6:26; Jop 7:7; 9:25 + 4:7 Onger Akaba 97:11-12; 119:14; 119:72 + 4:8 Jop 11:19; Onger Akaba 16:9