133
Godɨn adarazi uari ko ikia, navir vamɨran itir arazim a bar dera
Devit ighiar kam osiri.
Godɨn Dɨpenimɨn ghuavanaga an ziam fer ighiam.
1 +Ia oragh, kamaghɨn bar dera,
e Godɨn adarazi bar navir vamɨran ikɨva,
uari ko dapiagh aveghbuabar mɨn ikiam.
2 Arazir kam mati olivɨn tememɨn borer aghuim,
me a isa Aronɨn dapanim ginge.
Ezɨ an emɨra uaghira an ghuamasɨzimɨn uaghira,
egha uaghira an evarimɨn itir korotiamɨn tu.
3 Arazir kam uaghan mati, ghuariar dɨpam Hermonɨn Mɨghsɨamɨn ira,
izaghira Saionɨn Nguibam gisɨn itir mɨghsɨabagh iri.
Danganir kamɨn, Ikiavɨra Itir God, gumazamizir navir vamɨran itiba bar deragha me gami.
A ikɨrɨmɨrir zurazurara itim me ganɨdi me ikɨ mamaghɨra ikiam.
+ 133:1 Jenesis 13:8