22
Jon, temer ikɨrɨmɨrir zurara itim ko dɨpar ikɨrɨmɨrir zurara itim anɨdim, aningɨn gari
1 ++Ezɨ ensel faner mam nan aka, faner kamɨn dɨpam ikɨrɨmɨrir zurara itim anɨdima, an angazangarim glasɨn mɨn taghtasi. Faner dɨpar kam God ko Sipsipɨn Nguzimɨn atrivir dabirabimɨn apengan ikegha ivemara ghua, 2 ++nguibar ekiar kamɨn tuavir torimɨn uaghiri. Ezɨ faner kamɨn mɨriamningɨn temer ikɨrɨmɨrir zurara itim anɨdiba vong ko vong sara tuivighav iti. Temer kaba 12plan iakɨnibar azeniba vaghvagha zurara dagheba be. Temer kabar dafariba, kantriba bar dar gumazamizibar amutɨ me ua ghuamaghegham. 3 ++Eghtɨ bizir God bar aghuagha otogheziba uamategh ikian kogham. God ko Sipsipɨn Nguzimɨn atrivir dabirabim, nguibar ekiar kamɨn ikiam. Eghtɨ Godɨn ingangarir gumazamiziba an ingangarim damuam. 4 ++Egh me an guamɨn gantɨma, an ziam men guabar ikiam. 5 ++God en Ekiam, angazangarim gumazamizibar anɨngtɨ, kamaghɨn dɨmagarim uam otivan kogham, eghtɨ lam ko aruemɨn angazangariba ua ingangariba puvatɨgham. Eghtɨ Godɨn gumazamiziba, me atrivibar mɨn zurara ikɨ mamaghɨra ikiam.
Iesus zuamɨram otogham
6 ++Ezɨ enselɨn kam kamaghɨn mɨgɨa ghaze, “Akar kaba da bar guizbangɨra, eghtɨ gumazamiziba nɨghnɨzir gavgavim dar ikiam. Godɨn Ekiam, uan Duam an akam inigha izir gumazibagh anɨngizɨ, a men navir averiaba fema, me an akam akuri. Egha a uan ensel amadazɨ, ensel an ingangarir gumazamiziba bizir bar zuamɨrama otivamiba men akaghasa, izi.”
7 ++Ezɨ Iesus kamaghɨn mɨgei:
“Ia orakigh.
Kɨ bar zuamɨra ia batogham.
Akɨnafarir kam, a datɨrɨghɨn ko gɨn otivamin bizibar gun mɨgeir akaba,
an aven iti.
Eghtɨ gumazamizir akar kabar gɨn zuiba,
me bar akongegh!”
8 ++Kɨ Jon, kɨ bizir kabar gara egha akar kaba barasi. Kɨ dar ganigha egha da baregha, maghɨra enselɨn bizir kaba nan akazimɨn suemningɨn tevimning apɨrigha an ziam fasa. 9 Ezɨ a kamaghɨn na mɨgei, “Nɨ mamaghɨn damuan markɨ! Kɨ uaghan, nɨ ko Godɨn akam inigha izir gumazamiziba, me nɨn adarasi, e bar ingangarir vamɨram ami. Egha gumazamizir akɨnafarir kamɨn akabar gɨn zuiba, kɨ me ko ingangarir vamɨram ami. God uabɨra, nɨ an ziam fɨ!”
10 ++Egha a kamaghɨn na mɨgei, “God bizibar amuamin dughiam a bar roghɨra ize. Kamaghɨn amizɨ, nɨ datɨrɨghɨn ko gɨn otivamin bizibar gun mɨgeir akar akɨnafarir kamɨn itim, nɨ dar ghuangsɨghan markɨ. 11 ++Gumazamizir arazir kurabagh amiba, me dar amu mangɨvɨra ikɨ. Eghtɨ gumazamizir arazir mɨzɨrɨzibagh amiba, me dar amu mangɨvɨra ikɨ. Eghtɨ gumazamizir arazir aghuibagh amiba, me arazir aghuibar amu mamaghɨra ikɨ. Ezɨ gumazamizir God baghavɨra itiba, me Godɨn gumazamizibar ikɨvɨra ikɨ.”
12 ++Ezɨ Iesus kamaghɨn mɨgei, “Ia orakigh, kɨ bar zuamɨra ia batogham. Kɨ ivezir bar ia danɨngamim inigh izam. Egh gumazamiziba amir araziba bagh, kɨ vaghvagh iveziba ua me ikarvagham. 13 ++Kɨrara kɨ bar faraghavɨra ikia egh abuan ikɨvɨra ikiam. Egha kɨ biziba bar dar mɨngarim, egha ingangarir kɨ amiba kɨ uaghan bar a da gefi.
14 ++“Ezɨ gumazamizir uan korotiaba ruegha itiba, God ghaze, me temer ikɨrɨmɨrir zurara itim anɨdir kamɨn daghebar amɨva, uaghan nguibar ekiar kamɨn tiar akabar aven mangam. Kamaghɨn amizɨ me bar akongegh. 15 ++Eghtɨ gumazamizir arazir bar kurar mɨzɨrɨzibagh amiba ko, akuzibagh amua egha imezibagh amir gumaziba ko, gumazamizir uari bakɨa akuiba ko, gumazamizibav sozi me ariaghirir gumaziba ko, gumazamizir asebar ziaba feba ko, gumazamizir bar ifavarir arazim gifongegha a gamiba, gumazamizir kaba bar moghɨra Godɨn nguibar kamɨn azenan ikiam.
16 ++“Kɨ Iesus, kɨ uan ensel amadazɨ a ia bagha iza, egha siosba bagha akar kamɨn gun me mɨkeme. Kɨ Atrivim Devitɨn ovavim. Kɨrara, kɨ amɨnim tiasava amir mɨkovezir bar puvɨra isim.”
17 ++Ezɨ Godɨn Duam ko Sipsipɨn Nguzimɨn amuim, aning ghaze, “Ekiam Iesus, nɨ izɨ!” Eghtɨ gumazamizir uaghan akar kam baraghiziba, me uaghan kamaghɨn mɨkɨmam, “Nɨ izɨ!” Eghtɨ gumazitam kuarim an pɨrtɨ, a izɨ. Egh a dɨpam amɨsɨ, dɨpar ikɨrɨmɨrir zurara itim anɨdir kam puram a inigham, iveziba puvatɨ.
Jon akar bar gavgavim gumazamizir akɨnafarir kamɨn itir akaba baraghizibagh anɨdi
18 +++Kɨ Jon, kɨ gumazamizir akɨnafarir kamɨn aven itir akam baraghizibav kɨmasa, akar kam a datɨrɨghɨn ko gɨn otivamin bizibar eghaghanim. Kɨ gumazamizir kaba pamtemɨn vaghvagha me mɨgei, “Gumazitam akar igharazitam uam akar kam gisɨn a gɨvɨraghtɨ, God a ikarvaghɨva, arazir bar kurar akɨnafarir kamɨn aven itim, God gumazir kamɨn ivezir kuram ua dagh ivɨragham. 19 ++Eghtɨ gumazitam datɨrɨghɨn ko gɨn otivamin bizibar akar akɨnafarir kamɨn itibar tam adeghtɨ, God an bizir aghuiba a dama da degham. Eghtɨ a temer ikɨrɨmɨrir zurara itim anɨdimɨn daghetam aman kogham, egh God baghavɨra itir nguibar ekiamɨn ikian kogham. Nguibar ekiar kam, akɨnafarir kam an gun mɨgei.”
20 ++Ezɨ Gumazir Bizir Kabar Gun Mɨgeir Kam, datɨrɨghɨn kamaghɨn mɨgei:
“Bar guizbangɨra,
kɨ zuamɨra ia batogham.”
Guizbangɨra! Ekiam Iesus, nɨ izɨ!
21 ++Eghtɨ Ekiam Iesusɨn apangkuvim, Godɨn gumazamiziba bar moghɨra me ko ikɨ.
Bar guizbangɨra!
+ 22:1 Ese 47:1, Sek 14:8 + 22:1 Esekiel 47:1; Sekaraia 14:8 + 22:2 Stt 2:9, Ese 47:12, Jol 3:18, Sek 14:8, MAA 2:7, 21:24, 22:14, 22:19 + 22:2 Jenesis 2:9; Esekiel 47:12; Joel 3:18; Sekaraia 14:8; Akar Mogomem 2:7; 21:24; 22:14; 22:19 + 22:3 Ese 48:35, Sek 14:11, Stt 3:17, MAA 7:15 + 22:3 Jenesis 3:17; Esekiel 48:35; Sekaraia 14:11; Akar Mogomem 7:15 + 22:4 Sng 42:2, Mt 5:8, 1 Ko 13:12, 1 Jo 3:2, MAA 3:12, 14:1 + 22:4 Onger Akaba 42:2; Matyu 5:8; 1 Korin 13:12; 1 Jon 3:2; Akar Mogomem 3:12; 14:1 + 22:5 Ais 60:19, Dan 7:18, 7:27, 2 Ti 2:12, MAA 5:10, 20:6, 21:23-25 + 22:5 Aisaia 60:19; Daniel 7:18; 7:27; 2 Timoti 2:12; Akar Mogomem 5:10; 20:6; 21:23-25 + 22:6 MAA 1:1, 19:9, 21:5 + 22:6 Akar Mogomem 1:1; 19:9; 21:5 + 22:7 MAA 1:3, 3:11, 22:10-12, 22:20 + 22:7 Akar Mogomem 1:3; 3:11; 22:10-12; 22:20 + 22:8 MAA 19:10 + 22:8 Akar Mogomem 19:10 + 22:10 Dan 8:26, 12:4, 12:9, MAA 1:3, 10:4 + 22:10 Daniel 8:26; 12:4; 12:9; Akar Mogomem 1:3; 10:4 + 22:11 Ese 3:27, Dan 12:10, 2 Ti 3:13 + 22:11 Esekiel 3:27; Daniel 12:10; 2 Timoti 3:13 + 22:12 Sng 28:4, Ais 40:10, 62:11, Jer 17:10, Ro 2:6, 14:12, 2 Ko 11:15, MAA 2:16, 2:23, 20:12 + 22:12 Onger Akaba 28:4; Aisaia 40:10; 62:11; Jeremaia 17:10; Rom 2:6; 14:12; 2 Korin 11:15; Akar Mogomem 2:16; 2:23; 20:12 + 22:13 Ais 44:6, 48:12, MAA 1:8, 1:17, 2:8, 21:6 + 22:13 Aisaia 44:6; 48:12; Akar Mogomem 1:8; 1:17; 2:8; 21:6 + 22:14 Stt 2:9, 3:22, 1 Jo 3:24, MAA 7:14, 21:27, 22:2 + 22:14 Jenesis 2:9; 3:22; Akar Mogomem 7:14; 21:27; 22:2 + 22:15 Ga 5:19-21, Fl 3:2, Kl 3:6, MAA 21:8 + 22:15 Galesia 5:19-21; Filipai 3:2; Kolosi 3:6; Akar Mogomem 21:8 + 22:16 Nam 24:17, Ais 11:1, 11:10, Sek 6:12, Ro 1:3, 2 Pi 1:19, MAA 2:28, 5:5 + 22:16 Dɨboboniba 24:17; Aisaia 11:1; 11:10; Sekaraia 6:12; Rom 1:3; 2 Pita 1:19; Akar Mogomem 2:28; 5:5 + 22:17 Sng 8:14, Ais 55:1, Jo 7:37, MAA 21:2, 21:6, 21:9 + 22:17 Aisaia 55:1; Jon 7:37; Akar Mogomem 21:2; 21:6; 21:9 + 22:18 MAA 15:1, 15:6 + 22:18 Akar Mogomem 15:1; 15:6 + 22:18 Godɨn Araziba 4:2; 12:32 + 22:19 Sng 69:28, MAA 13:8, 22:2 + 22:19 Onger Akaba 69:28; Akar Mogomem 13:8; 22:2 + 22:20 Mt 16:27, 1 Ko 16:22, MAA 22:7, 22:12 + 22:20 Matyu 16:27; 1 Korin 16:22; Akar Mogomem 22:7; 22:12 + 22:21 Ro 16:20, 16:24, 2 Te 3:18 + 22:21 Rom 16:20; 2 Tesalonika 3:18